_:n2b16f5b886474ce2a172dc98cae94323xb0
<http://schema.org/articleBody>
"Няколко ярки назначения в министерства в новото служебно правителство ясно дават индикации за силна връзка между президента Румен Радев и ПП &amp;quot;Има такъв народ&amp;quot;.\r\nСтава въпрос за ведомствата на министрите Николай Милков и Димитър Стоянов, които ръководят съответно външната политика и отбраната. Именно двамата са едни от най-приближените на държавния глава и се ползват с един от най-големите кредити на доверие в състава на кабинета &amp;quot;Донев&amp;quot;.\r\nИмунолог във външно министерство\r\nВ Министерството на външните работи зам.-министър остава Велислава Петрова. Тя беше назначена на поста след формирането на четворната коалиция на премиера Кирил Петков, в която МВнР попадна в ресора именно на ИТН и за негов министър бе избрана Теодора Генчовска, също квота на ИТН. Велислава Петрова, която е имунолог по образование, е единственият зам.-министър от предходния екип, който запазва поста си. На нея практически са поверени всички политически чувствителни ресори, изброени от служебния министър Николай Милков като негов приоритет - Северна Македония, Шенген и ОИСР, разказва Mediapool.\r\nПрипомняме, че преди ИТН да се превърне в партията, пряко носеща отговорност за провалянето на общо 5 мандата за сформиране на правителство и с това спомогнала за разтурването на общо 3 парламента, Петрова беше номинирана за министър на образованието във проектоправителството на ИТН начело с Пламен Николов през юли 2021 година. В предишния проектокабинет на Трифонов, изчетен в ефира на партийната му телевизия, с премиер Николай Василев, Петрова беше здравен министър - пост, отговарящ на образованието и експертизата ѝ. Явно имунологът е показала качества за ръководни длъжности в три различни министерства, които нямат почти никакви допирни точки помежду си.\r\n\r\nВелислава Петрова/Снимка: МВнР\r\nСлужебният външен министър Николай Милков&amp;amp;nbsp;оцени високо работата на Петрова. Тя беше част от екипа на Теодора Генчовска, която бе в остър конфликт с бившия премиер Петков по темата с Република Северна Македония. На този фон обаче публичните позиции на Генчовска, партията ѝ ИТН, заместничката ѝ Петрова, както и президента Радев съвпадаха и реално се допълваха и то относно твърд курс към блокиране на старта на преговорите със Северна Македония за влизане в ЕС, докато няма защита на българската история, език и на българите в Македония. Тази риторика на гореизброените завърши с истеричното поведение на лидерът на ИТН, който не бе подминат от социалните мрежи след вика си за &amp;quot;МААА-КЕЕЕ-ДООО-НИИИ-ЯЯЯ&amp;quot;.\r\nОЩЕ: Как темата &amp;quot;Македонияяя!&amp;quot; отекна в 47-ото Народно събрание (ВИДЕО)\r\nЦелият този заплетен геополитически възел от проблеми е възложен на зам.-министър Петрова. Николай Милков заяви при представянето на екипа и приоритетите си в понеделник, че ще продължи и процедурата за назначаването на договорените между Генчовска и Радев осем посланици, които така и не минаха по време на кабинета &amp;quot;Петков&amp;quot;. Служебният министър изрази готовност да предложи и други посланици. Не е е изключено един от тях да е самата Генчовска. Според два различни източника на Mediapool, Румен Радев и Теодора Генчовска са започнали да съгласуват посланици още през май-юни и то през главата на тогавашното правителство. Твърди се, че Генчовска е имала интерес да стане представител на страната в НАТО, на мястото на Драгомир Заков, който скоростно пристигна от Брюксел в София през март, за да стане министър на отбраната на мястото на отстранения партиен строител Стефан Янев.\r\n\r\nТеодора Генчовска/Снимка: БГНЕС\r\nСега обаче Генчовска получи назначение за зам.-министър във воденото от дясната ръка на Радев военно министерство. Президентът, който преди първия си мандат беше командир на ВВС, избра за ръководител на ведомството своя главен секретар Димитър Стоянов.\r\nГенчовска, Граматикова и Стоянов - очакван екип\r\nПодобно на своята колежка, Генчовска бе номинирана за министър на отбраната (МО) в първия проектокабинет на Слави Трифонов през изминалото лято. Тя също има значителен опит като чиновник във ведомството много преди лидерът на ИТН да я открие като свой кадър.\r\nНе е случайно и другото назначение на зам.-министър в МО. Димитър Стоянов се доверява на Катерина Граматикова. Тя е юрист, работила е и в Комисията за защита на конкуренцията, а за последно бе началник на политическия кабинет министъра на регионалното развитие от квотата на ИТН Гроздан Караджов. Справка на Actualno.com показа, че Граматикова е и председател на Националния съвет на Международния съюз на адвокатите за България (Union Internationale des Avocats (UIA)), както и член на Софийска адвокатска колегия, а от 2021 г. - и на Софийски адвокатски съвет.\r\nТези ключови назначения на кадри на ИТН във възлови сектори като сигурността и външната политика будят съмнения относно мащабите на кадровата чистка, която предприе новия служебен кабинет. Освен да ревизира политиката на правителството &amp;quot;Петков&amp;quot;, кабинетът на Гълъб Донев очевидно е запазил някои топли отношения със стари кадри на четворната коалиция.\r\n\r\nКабинетът &amp;quot;Донев&amp;quot;/Снимка: БГНЕС\r\nВ една от първите си публични изяви след встъпването в длъжност Гълъб Донев каза, че предишното управление оставило &amp;quot;хаос и разруха&amp;quot;, с които новата власт да се справя. За 12-годишното управление на ГЕРБ и Бойко Борисов вече не се говори."
<https://www.actualno.com/politics/ima-li-topla-vryzka-mejdu-radev-i-itn-naznachenija-po-ministerstvata-podskazvat-news_1794906.html?utm_source=direct&utm_medium=comments_newst_right_gardening&utm_campaign=webground>